Bola to pravá láska?

Martina Paštrnáková

Autor

Vydavateľ

Licencia

Vydanie

Autor obálky

Martina Paštrnáková

Greenie knižnica

CC-BY-NC-ND

Prvé (2024)

Stanislav Hoferek

O knihe

Bola to pravá láska? Aj o tom je kniha básní, ktorá sa zaoberá komplikovaným vzťahom. Tieto emócie zažíva každý jeden vo svojom živote a ja som sa snažila tieto emócie opísať dopodrobna, tak ako som ich cítila.

ObsahBola toto pravá láska?

Bola to pravá láska? 1

O knihe 2

Obsah 3

Bola toto pravá láska? 4

Bez mračien 6

My dvaja proti celému svetu 7

Ukáž mi svet tvojimi očami 8

Milujem ťa 9

Ani nevieš, ako mi chýbaš 10

Je toto sen alebo realita? 11

Naučil si ma žiť 12

Si pre mňa celý svet 13

Prosím ťa, neodíď 14

Bez hlásku 15

Chcem teba 16

Romantický film 17

Žlté 18

Znamenáš pre mňa všetko 19

Život s tebou 20

Snažím sa 21

Dám ti všetko 22

Yildiz 23

Test 25

Ublížim 26

Hlasy už nesedia 27

Nech už je hocijaká kytica akokoľvek pekná,

nikdy nebude krajšia ako tá od teba.

Pretože tá od teba je jedinečná,

ako dno akéhokoľvek jazera.

Nech už je zložená z ruží,

gerber, ľalií, gladiol alebo karafiát.

Vždy bude najkrajšia ako ten najhlbší citát.

Vždy ma poteší tak, ako tvoje objatie

a ty možno niekedy o tom nemáš ani poňatie.

Milujem každý dotyk od teba,

plno lásky a tepla.

Toto nie je láska bežná,

pretože to by som nebola

tak milovaná a chcená.

Chcená sebou a tebou

a milovaná tebou a  pocitom,

že som dokonalou ženou.

Ženou, čo sa vďaka tebe

zobúdza s úsmevom v tomto svete šialenom.

Nikdy ťa nenechám odo mňa odísť,

radšej mi zavolaj a odpíš.

Zavolaj mi, že si už prišiel

a to ako ma miluješ mi hovor tichšie.

Nech nás nikto nepočuje,

nech našu lásku nikto nerozbije.

Pretože bez teba

by to bola púť bez významu a mena.

Nechcem hovoriť o tom,

čo bude ak odídeš,

pretože zakaždým čakám, že za mnou prídeš.

Čakám, kým na mňa skríkneš,

že tvoja láska ku mne má nekonečne veľa písmen.

Nie je však väčšia ako tá moja,

no vždy sa budeme hádať koho láska je väčšia no bez konca boja,

sa dohodneme, že sa ľúbime rovnako.

Bez mračien

Nikdy nechcem, aby nad nami bolo mračno,

všetko chcem, aby skončilo sladko a jasno.

Chcem ti dávať pocit domova,

a chcem to zažiť všetko odznova.

Chcem to zažívať dokola a to úplne doslova.

Chcem nech naša báseň je dlhšia ako Sládkovičova Marína,

a nech stále máme pocit, že náš príbeh len začína.

Dám ti toľko lásky, koľko budeš len chcieť,

možno aj viac uvidíme koľko jej vo mne bude vrieť.

Dám ti svet, dám ti všetko, po čom budeš len túžiť

a dúfam, že navždy budem okolo teba krúžiť.

Dúfam budeme spolu letieť vysoko na oblohe,

bez jasnej dráhy a záverečnej polohe.

My dvaja proti celému svetu

My dvaja proti celému svetu,

Slová, ktoré chcem počuť viac ako akokoľvek inú vetu.

Chcem ukázať svetu, nás dvoch plných radosti a rozkvetu.

Rozkvetu, ktorý sa dúfam bude zväčšovať,

kým ťa ja budem neustále milovať.

Budem ťa milovať svojím srdcom a úplne všetkým,

Všetkým čím sa len bude dať, dám ti celý vesmír.

Vesmír plný planét, súhvezdí a prsteňov,

Slnko plné radosti a úsmevov.

Dám ti všetko, čo si budeš len priať,

Len príď a nauč ma milovať.

Nauč ma milovať, tak ako to nikto nevie,

Každým kúskom tela, nech to vo mne vrie.

Nech každý kúsok môjho tela cíti keď si blízko,

Tak poď bližšie a daj mi pusu na líčko.

Ukáž mi svet tvojimi očami

Ukáž mi svet tvojimi očami,

A všetko dokončené nechaj za nami.

Nech spolu píšeme len príbeh,

Ktorý bude trvať ako najdlhší beh.

Beh životom šťastia a smútku,

Vždy keď si na blízku.

Buď moja opora,

Čo ma vždy vynorí z mora.

Keď sa bude niečo zlé diať,

Chcem ťa pri sebe mať.

Chcem napísať najdlhšiu knihu,

Ktorá nebude mať zápletku.

Iba jadro plné lásky,

Bez jedinej vrásky.

Tak príď a ukáž mi svet

a životom ma veď.

Milujem ťa

Plynú hodiny za hodinami,

dní za dňami,

týždne za týždňami

a ja ta stále viac milujem.

Milujem na tebe všetko,

od hlavy až po päty veď to je úplne jedno.

Milujem každý jeden tvoj pohľad na mňa,

pretože vtedy viem, že som tvoja jediná hviezda.

Jediná planéta, súhvezdie, prsteň,

ktorý je dôležitý ako každý tvoj úsmev.

Dôležitý ako každé tvoje objatie,

v ktorom sa ako doma cítim.

Keď ty sa ku mne blížiš,

viem, že mi neublížiš.

Lebo len málinko sa odo mňa líšiš,

a moju lásku vždy zvýšiš,

a to príliš dobre vieš.

Ani nevieš, ako mi chýbaš

Ani nevieš, ako mi chýbaš,

aké je to dokonalé keď ma stískaš.

Ako ma každým dňom znova a znova získaš,

a chcem nech si ku mne každú noc líhaš.

Nech naše oči sa strácajú spolu,

nech si dokonca života sadáme k jednému stolu,

nech zažívame našu lásku stále znovu,

a veľa vášne k tomu,

nech ma oprieš k tomu stromu,

alebo ma necháš ležať dolu.

Toto nie je pre mňa svet,

keď teba tu niet.

Ty ma nikdy nebudeš mrzieť,

a vždy keď bude hrmieť,

chcem s tebou bdieť,

po každej skale liezť.

Je toto sen alebo realita?

Moje telo pokryté šiestimi malými tetovaniami,

vyzerá jedinečne ako origami.

ale aj tak bude najkrajšie s tebou,

keď bude žiariť pokojom a nehou.

Keď ty sa ho budeš dotýkať,

nezabudni moje srdce zamykať,

pretože ono patrí len tebe

na tomto celom svete.

Moje oči žiaria ako na nebi hviezdy,

ako refrén dokonalej piesni.

Aby sme sa zamotali v sieti.

Nech vidíš ako moje srdce svieti,

Ako moje telo vzletí,

ako sa z teba teší,

ako sa môj deň zlepší

Hneď ako ťa uvidím,

Sama sebe závidím

Tvoju lásku ku mne,

A niekedy mám pocit, že som iba vo sne.

Naučil si ma žiť

Naučil si ma žiť

a šťastnou byť.

Život si užívať

aj keď hocičo vie na mňa vplývať.

Hocičo ma vie ovplyvniť,

no ty ma vždy vieš zaskočiť

a ja sa vždy snažím zatočiť,

najkratšou ceste k tebe,

nech už sa hocičo deje.

Keď sa neustále pri tebe smejem

a niečo ti do ucha šepocem.

Nejaké slová, ktoré z mojich úst poznáš už naspamäť,

je ich viac ako je vo vesmíre planét,

voňajú krajšie ako ten najdrahší parfém.

Si pre mňa celý svet

A ja ti dám odpoveď,

že si pre mňa celý svet.

Slová, ktoré mi znejú v hlave,

chcem nech sú s nami zamknuté v komnate.

Alebo aj v truhle s diamantmi

alebo plávajúce v mori s rybami.

Nech sú nekonečné,

nevysvetliteľne prirodzené.

Pre nás vyrobené,

dobrom ozdobené.

Nech sa na ne nebudem vedieť vynadívať,

tak isto ako neviem o tebe prestať snívať.

Snívať, ako sa ráno pri tebe zobudím,

prvú pusu dňa ti doručím,

budem pri tebe v tej najmenšej vzdialenosti,

v úplnej šialenosti

ti vyznám moju lásku.

Prosím ťa, neodíď

Niekedy prázdny papier a myšlienky o tom,

čo by som napísala.

Mam písať znova o tebe?

No neviem či to takto chceme.

Či chceme porozprávať celý náš príbeh

a nemať tak žiadny výbeh.

Útek pred svetom,

ktorý je väčšinou ako búrlivé leto.

Slnko cez dážď a niekedy aj mráz,

nechcem aby potopil nás.

Nechcem aby svet niečo zničil

alebo aby medzi nás vstúpil niekto iný.

Bez teba by som nezvládla ani kvapku dažďa,

pravdepodobne by to bola vražda.

Pretože svet bez teba nemá zmysel

a môj život by len tak visel.

Bez hlásku

Na kúsku vlásku,

bez jediného hlásku,

By moje telo malo dušu prázdnu.

Bojím sa hovoriť o tom, čo bude ak odídeš

a niekedy nad tým rozmýšľam, keď nepíšeš.

Vždy plačem nad tou myšlienkou,

že by si odletel aj s poslednou lienkou.

Preto radšej prosím ta príď,

A ostaň čo najdlhšie, nech naďalej sním.

Nech sa nezobudím z tohto sna

a nepadnem na spodok dna.

Chcem teba

Chcem pri sebe muža,

ktorý keď sa v noci zobudím s tým,

že sa mi snívala nočná mora,

tak ma objíme silno a povie mi,

že keď som s ním tak sa mi nič nestane.

Chcem muža, ktorý sa predo mnou nebude báť ukázať emócie.

Chcem muža, ktorý sa nebude hanbiť predo mnou plakať.

Chcem muža, ktorý bude chcieť spoznávať moje záľuby,

ktoré si časom zaľúbi a o tie svoje sa podelí.

Chcem muža,

ktorý bude v zlých situáciách vedieť čo má povedať.

A to najdôležitejšie, chcem muža,

ktorý nebude dokonalý.

Chcem muža,

ktorému budem môcť dať svet.

A chcem muža,

ktorým budeš ty.

Romantický film

Romantický film, v ktorom vidím len krásu tohto sveta,

Západ slnka večerného leta.

Ukážem ti všetko, čo si len budeš priať,

Či už len mňa pri sebe mať.

Splním ti sny ak mi dovolíš,

Ak tie dvere predo mnou otvoríš.

Ukážem ti obrovskú silu lásky,

v ktoromkoľvek dni.

A možno nás skryjem aj do tmy,

Tak poď sem a so mnou sa ukry.

Nech sme večný, ako hociktoré číslo,

Tak poď ku mne blízko.

Ukážem ti vesmír, ukážem ti hviezdy,

Opíšem ti moje najkrajšie sny.

Ktoré sú o tebe a o mne,

O prítomnosti, tak prosím vždy ma chci.

O budúcnosti, v čo najmenšej vzdialenosti.

Žlté

Žlté, biele, fialové a červené.

Farby, ktoré sa striedajú na kvetoch od teba.

Ktoré mi pripomínajú,

že mi niekto poslal anjela z neba.

Kvety, ktoré viacero zmyslov.

A môj život robia poriadne pestrým.

Pretože tak ako sú pestré ich farby,

tak ma ty obdaruješ darmi.

Darmi, ktoré vôbec nemusia byť fyzické,

ale stačia aj tie úprimné.

Tie úprimné,

myslím hlavne činy,

ktoré nemusia obsahovať veľa sily.

Len nech obsahujú lásku a šťastie

a všetko to dobre nech len rastie.

Nech to len rastie čo najviac.

Nech to zaplní celý svet,

nech nikoho iného okrem nás niet.

Znamenáš pre mňa všetko

Novinu o tom,

ako ťa stále milujem viac,

ako ma tvoje slová dokážu hriať

a ako nik nemôže našu lásku vziať.

Chcem len teba pri tebe mať

a nikdy sa ťa vzdať.

Pretože nič by potom nedávalo zmysel

a ja by som mala depresívnu myseľ.

Si pre mňa celý svet aj vesmír

a niekedy keď som bez teba tak vôbec nespím.

Odchod odo mňa,

aj keď chcem ísť k tebe bližšie,

pretože keď som s tebou, ten čas rýchlo plynie.

Nechcem byt otrokyňou iných izieb,

chcem na život s tebou prizrieť,

našu lásku nechať vyznieť

a teba do naha vyzliecť.

Život s tebou

Život s tebou je oveľa jednoduchší

a oveľa krajší.

Oveľa pestrejší

a oveľa lepší.

Život s tebou má niečo do seba,

tak ako keď ja som zaľúbená do teba.

Zbláznená láskou k tebe,

len my dvaja v čele.

Chcem, nech si najšťastnejším mužom na planéte,

nech každý kúsok môjho tela poznáš aj z pamäte.

Nech nás život spolu stále baví,

nech si ty ten môj muž pravý.

Snažím sa

Snažím sa ujsť z tohto sveta s tebou.

Hľadám portál, ktorý nás zavedie

niekam tou čarovnou cestou.

Cestou plnou lúk a hôr,

cestou, od ktorej začiatku bude kvitnúť strom.

Bude pripomínať nás dvoch,

ako spolu starneme

a ako všetky skúšky zvládneme.

Ako naše slová navždy dodržia sľub,

keď nášmu dieťaťu vypadne prvý zub.

Všetko bude na horskej dráhe,

no vždy jeden druhého máme.

Vždy tu bude stať pre teba,

aj keby meteority padali z neba.

Si pre mňa dôležitejší ako všetko čo treba

a tvoja neha?

Je krajšia a lepšia ako celá táto Zem.

Dám ti všetko

Dám ti všetko , čo si budeš len priať

a vždy budem tvoje srdce hriať.

Tak isto ako ty hreješ moje,

dúfam čoskoro budeme bývať v jednom dome.

Dúfam budeme spolu cez všetky prekážky,

pretože verím, že sme na sebe závislý.

Túžim len teba mať

a túžim sa iba s tebou smiať.

Túžim nechať túto lásku plynúť celým životom,

najsilnejším piskotom.

Piskotom, nech všetci vedia, že si len môj,

že život bez teba by bol boj.

Boj, v ktorom by som po skle behala bosými nohami

a prechádzala všetkým so zlomenými kosťami.

Yildiz

Yildiz, tak sa prekladá hviezda po turecky,

naučím ťa rozprávať bez slov a budú z nás umelci.

Dám si vytetovať srdce

nech nikdy nezabudnem že naša láska nezmizne.

Určite sa to medzi nami veľakrát zvrhne

a možno niekedy budeš mať hrču v hrdle.

Prejdeme po ceste strmej,

dúfam nie po chuti trpkej

a určite aspoň raz spŕchne.

No na konci dňa sa z nás nikto nezvrtne.

Neodíde bez slov , neodíde tou tmou.

Nenechá tu všetku smolu,

nezačne tu vojnu.

Nepodľahne slovu

a nezahodí kľúče toho domu.

Možno sa pár krát pohádame,

možno budeme ako Serkan a Eda,

no cesta za nami neostane šedá,

uvidíme ako pred nami preblysne veža

a asi si potrebujeme niečo želať,

po sebe nebrechať,

len tu všetko ponechať a ísť preč.

Nepokaziť si česť,

trafiť ten terč

a nezáleží na tom či to bude dnes.

Test

Možno nás čaká obrovský test

a možno mame napísať len verš,

ale ak ja napíšem verš,

musím napísať strofu,

dúfam, že poznáš dopodrobna moju vôňu

alebo už len začínajúci dotyk nášho bozku.

Zakaždým podľahnem po tebe túžbou,

všetko mi ide hlavou

a ty rozmýšľaš, čo skrývam pod tou blúzkou.

Raz sa chcem stať obeťou tvoju únosu

alebo útoku, na všetkých,

ktorý sa ku mne priblížia

hlavne keď ku mne nič dobre necítia.

Nechcem po tebe nič,

len tu ostaň a moje telo znič.

Isto bude počuť krik,

ale netuší nik, čo je medzi nami.

Ublížim

Ublížim každému, kto ublíži tebe

a nenechám nech tvoja hviezda zhasne na nebi.

Pretože ja budem tá , ktorá ju znova rozsvieti.

Znova rozžiari , znova nechá svietiť

a možno sa nám podarí aj iné hviezdy rozsvietiť.

Uvidieť malý a veľký voz,

vedieť aký je život ťažký boj,

no dobojovať to do konca.

A ja budem tvoj únosca.

Únosca tvojho srdca a stačí mi len chvíľočka. Aby som ukradla kľúč od tvojho vnútra,

aby som pobalila všetky veci do jedného kufra.

Aby som s tebou navždy niekam ušla.

Stačí mi len jedna ruža

aj to je už viac ako bezvýznamná nula.

Večer nám stačí len pomalá hudba,

aby vystriedala ticho.

Ticho, ktoré samostatne snilo.

Hlasy už nesedia

Povedal si mi:

„keby je tvoja krása vyjadrená číslom, tak by si sa nevedel dopočítať.“

Ale začal si vôbec niekedy počítať?

Číslo sa s číslom odčítava,

tak isto ako aj naša láska.

Čísla sa delia,

naše hlasy už nesedia.

Alebo celá veta je len výrokom

A ja ho mám znegovať,

toto obdobie prekonať.

A možno raz z toho bude príhovor.

Chcela som len vzťah,

chcela som len lásku,

ale to bolo asi viac ako si chcel ty, však?

Tvoje srdce zasiahol hlad

za inými dievčatami.

Table of Contents

Bola to pravá láska? 1

O knihe 2

Obsah 3

Bola toto pravá láska? 4

Bez mračien 6

My dvaja proti celému svetu 7

Ukáž mi svet tvojimi očami 8

Milujem ťa 9

Ani nevieš, ako mi chýbaš 10

Je toto sen alebo realita? 11

Naučil si ma žiť 12

Si pre mňa celý svet 13

Prosím ťa, neodíď 14

Bez hlásku 15

Chcem teba 16

Romantický film 17

Žlté 18

Znamenáš pre mňa všetko 19

Život s tebou 20

Snažím sa 21

Dám ti všetko 22

Yildiz 23

Test 25

Ublížim 26

Hlasy už nesedia 27